Banskas

Banskas () – miestas, kalnų slidinėjimo kurortas pietvakarių Bulgarijoje, Blagojevgrado srityje, Pirino kalnų papėdėje, į pietus nuo Razlogo. Per Banską eina Razlogo-Goce Delčevo plentas, Pazardžiko-Dobriništės geležinkelis. Netoli Bansko, Banios kaime trykšta 27 terminės versmės. Į pietvakarius nuo miesto iškilusi Vihreno viršukalnė. Todorkos kalno šlaite įrengtos slidinėjimo trasos, į kurias slidininkai užkeliami lyninėmis gondolomis. Banske yra 1835 m. pastatyta Šv. Trejybės cerkvė.

 Istorija 

Bansko apylinkės buvo gyvenamos jau romėnų laikais. Rasta pastatų liekanų iš maždaug 100 m. pr. m. e. laikotarpio. Osmanų laikais miestas vadintas Baniçka. 1868 m. Banske pastatyta pirmoji Bulgarijoje protestantų bažnyčia.

 Miestų partnerystė 
Bansko miestai partneriai:

  Amfipolis, Graikija
  Didimoteichas, Graikija
  Doksatas, Graikija
  Zakopanė, Lenkija

Kategorija:Bulgarijos miestai
Kategorija:Bulgarijos kurortai